CELEX: 62015TN0258
Language: el
Date: 2015-05-22 00:00:00
Title: Υπόθεση T-258/15: Προσφυγή της 22ας Μαΐου 2015 — Axa Mediterranean Holding κατά Επιτροπής

27.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 245/39
            
         Προσφυγή της 22ας Μαΐου 2015 — Axa Mediterranean Holding κατά Επιτροπής
   (Υπόθεση T-258/15)
   (2015/C 245/46)
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Axa Mediterranean Holding, S.A. (Palma de Mallorca, Ισπανία) (εκπρόσωποι: J. Buendía Sierra, D. Armesto Macías και A. Balcells Cartagena, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει το άρθρο 1 της αποφάσεως, στο μέτρο που προβλέπει ότι η νέα ερμηνεία του άρθρου 12 TRLIS [ενοποιημένου κειμένου του νόμου περί φορολογίας των εταιρειών] την οποία υιοθέτησαν οι ισπανικές διοικητικές αρχές πρέπει να θεωρηθεί ως κρατική ενίσχυση ασυμβίβαστη προς την εσωτερική αγορά·
            
         
               —
            
            
               να ακυρώσει το άρθρο 4, παράγραφος 1, της αποφάσεως, στο μέτρο που ζητεί από το Βασίλειο της Ισπανίας να θέσει τέρμα στο κατά την ως άνω απόφαση καθεστώς ενισχύσεων το οποίο περιγράφεται στο άρθρο 1 αυτής·
            
         
               —
            
            
               να ακυρώσει το άρθρο 4, παράγραφοι 2, 3, 4 και 5, της αποφάσεως, στο μέτρο που οι διατάξεις αυτές επιβάλλουν στο Βασίλειο της Ισπανίας την ανάκτηση των ποσών τα οποία η Επιτροπή θεωρεί ως κρατική ενίσχυση·
            
         
               —
            
            
               επικουρικώς, να περιορίσει την υποχρέωση ανακτήσεως την οποία επιβάλλει στο Βασίλειο της Ισπανίας το άρθρο 4, παράγραφος 2, της αποφάσεως υπό όρους ίδιους με αυτούς που καθορίζονται στην πρώτη και στη δεύτερη απόφαση και
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Η απόφαση την οποία αφορά η παρούσα διαδικασία είναι η ίδια με την προσβαλλόμενη απόφαση στις υποθέσεις T-12/15, Banco de Santander και Santusa κατά Επιτροπής και T-252/15, Ferrovial SA κ.λπ. κατά Επιτροπής.
   Οι προβαλλόμενοι λόγοι ακυρώσεως και κύρια επιχειρήματα είναι παρεμφερή προς τα όσα προβλήθηκαν στις υποθέσεις αυτές.